166 



en systematisk Udviklingsfølge , som til Dels derpaa kunde 

 bygges«; hans Anmeldelse af dette Arbejde beskæftiger sig dog 

 kun med dets sidste Afsnit om Udviklingsfølgen og i større 

 Udførlighed endog kun med de der fremsatte Anskuelser om 

 Pattedyrenes Systematik. At den Opfattelse og de Betragtninger, 

 som Lund i den Anledning gjorde gjældende, nu efter halv- 

 hundrede Aars Forløb til Dels have tabt deres Gyldighed, var 

 neppe til at undgaa i en saa hurtigt sig udviklende Videnskab 

 som Zoologien, som til med maa opbygges paa en ikke alle 

 Steder fast Grund. Men hans Fremstilling vil endnu paa flere 

 Punkter findes træffende og overalt fængslende, og da Lund 

 ogsaa i senere Skrifter fastholdt sin der fremsatte Klassifikation 

 af Pattedyrene, er der særlig Grund til at nævne Afhandlingen her. 



Om Efteraaret 1832 forlod Lund endelig Kjøbenhavn for i 

 Hamborg at indskibe sig til Brasilien , og efter at have maattet 

 vente forgjæves der paa Skibslejlighed i nogle Uger, afrejste 

 han endelig den 12. November til Rio de Janeiro, hvor han 

 ankom den 19. Januar 1833. Her blev han strax af den 

 danske Gesandt, Grev F.Reventlow, paa den venligste Maade 

 opfordret til at tage Ophold i hans Hus i den skjønne 

 Forstad Botafogo, den Gang som nu den fornemme og rige 

 Verdens Yndlings-Kvarter, og her fandt han i flere Maaneder et 

 sjelden behageligt og gjæstfrit Hjem, lige indtil Grev Reventlow 

 i Midten af Maj 1833 rejste hjem til Danmark med Orlov paa 

 et Aar. 



Om Lund allerede ved Afrejsen fra Hjemmet havde foresat 

 sig fortrinsvis at hellige sig til botaniske Studier under sit for- 

 nyede Ophold i Brasilien, er vanskeligt at sige, men det blev i 

 alt Fald for længere Tid Tilfældet. Kort efter sin Ankomst 

 gjorde han nemlig Bekjendtskab med Botanikeren Riedel, der 

 havde været en af Langsdorffs Ledsagere paa den store Rejse i 

 det indre Brasilien, som denne Naturforsker foretog i den 

 russiske Regjerings Tjeneste. Da Fuldførelsen af dette Fore- 

 tagende uventet maatte opgives paa Grund af dets Leders 



